

КОНСТИТУЦИОНЕН СЪД НА РЕПУБЛИКА БЪЛГАРИЯ

**Председателят на Конституционния съд се срещна с посланика на Федерална Република Германия**

21.08.2025 г.

На 20 август председателят на Конституционния съд на Република България Павлина Панова проведе среща с посланика на Федерална република Германия Н. Пр. Ирене Мария Планк.

По време на срещата бе обсъдена активната международна дейност на Конституционния съд на България. Акценти в разговора бяха предстоящата международна конференция на юрисдикциите на 21 държави членки на ЕС - „EUnited in diversity“ III („Единни в многообразието“), която ще се проведе за пръв път в София от 3 до 5 септември, както и подготовката на бъдещата визита на Федералния конституционен съд на Германия у нас в края на ноември.

Разменени бяха и мнения относно практиката на конституционните съдилища.

В срещата участваха още пълномощен министър, заместник-посланик д-р Фредерик Ханке и Димитър Станишев, Отдел „Политика и протокол“ в посолството. От българска страна участие взеха конституционният съдия проф. Сашо Пенов и главният секретар на Конституционния съд Валентин Георгиев.